**Ministru kabineta rīkojuma projekta**

**“Par nekustamā īpašuma Platones ielā 5, Rīgā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošana”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts sagatavots, lai no nekustamā īpašuma īpašnieka atsavinātu tam piederošas zemes vienības daļu publiskās lietošanas dzelzceļa transporta infrastruktūras objektu izbūvei un attīstībai.    Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Īstenojot Eiropas standarta platuma 1435 mm dzelzceļa līnijas izbūves Rail Baltica koridorā caur Igauniju, Latviju un Lietuvu būvniecības projektu (turpmāk – Rail Baltica projekts), nepieciešams atsavināt no nekustamā īpašuma īpašnieka (turpmāk – Īpašniece) nekustamā īpašuma (nekustamā īpašuma kadastra Nr. 0100 082 0037) daļu – zemes vienības (zemes vienības kadastra apzīmējums 0100 082 0037) daļu 0.0292 ha platībā (platība pēc kadastrālās uzmērīšanas var tikt precizēta) – Platones ielā 5, Rīgā (turpmāk arī – Atsavināmā daļa).  Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 “Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu”. Ar Ministru kabineta 2016. gada 24. augusta rīkojumu Nr. 468 “Par nacionālā interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai” Rail Baltica projektam noteikts nacionālo interešu objekta statuss.  Nekustamā īpašuma Atsavināmā daļa tiek atsavināta publiskās lietošanas dzelzceļa transporta infrastruktūras projekta attīstībai (saistītās ceļu infrastruktūras izbūvei) un atsavināšana ir vienīgais veids šī mērķa sasniegšanai.  Nekustamais īpašums ir ierakstīts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījumā Nr.10524 šādā sastāvā: zemes vienība ar kadastra apzīmējumu 0100 082 0037 0.7392 ha platībā, dzīvojamā ēka (saskaņā ar inventarizācijas dokumentiem liters Nr. 1) un piecas palīgceltnes (saskaņā ar inventarizācijas dokumentiem liters Nr. 2,3,4,5,7). Īpašuma tiesības nostiprinātas fiziskai personai.  Saskaņā ar Nekustamā īpašuma valsts kadastra informācijas sistēmas datiem uz zemes vienības atrodas arī būve ar kadastra apzīmējumu 0100 082 0037 006 ar statusu “Īpašumtiesības nav reģistrētas”.  Nekustamajam īpašumam zemesgrāmatas nodalījumā nav reģistrētas nomas tiesības, ķīlas tiesības, piedziņas atzīmes vai citi nekustamā īpašuma lietošanas tiesību apgrūtinājumi.  Saskaņā ar Nekustamā īpašuma valsts kadastra informācijas sistēmas teksta datiem nekustamajam īpašumam ir reģistrēts apgrūtinājums:  - aizsargjoslas teritorija ap elektrisko tīklu gaisvadu līnijām pilsētās un ciemos – 0.0073 ha.  Apgrūtinājumi un to platības tiks precizētas zemes kadastrālās uzmērīšanas gaitā.  Rail Baltica projekta īstenošanai nepieciešama zemes vienības ar kadastra apzīmējumu 0100 082 0037 daļa 0.0292 ha platībā. Uz Atsavināmās daļas būves neatrodas. Nodalot Rail Baltica projektam nepieciešamo Atsavināmo daļu, veidojas atlikusī zemes vienības daļa 0.7100 ha platībā. Atbilstoši Rīgas domes Pilsētas attīstības departamenta 2018. gada 7. novembra vēstulei NR. DA-18-5427-nd un Rīgas pilsētas būvvaldes 2018. gada 30. novembra vēstulei NR. BV-18-16410-nd jaunveidojamais zemesgabals atbilst Rīgas domes 2005. gada 20. decembra saistošo noteikumu Nr. 35 “Rīgas teritorijas izmantošanas un apbūves noteikumi” apbūves zemesgabala prasībām, līdz ar to saskaņā ar Likuma 6.pantu tas nav atsavināms.  Atsavināšanas procesā Īpašniece ir pieteikusi šādus prasījumus un zaudējumus:   1. Atsavināmās daļas platību noteikt atbilstoši sertificēta mērnieka mērījumam, nevis atsavināšanas paziņojumam pievienotajam plāna izkopējumam, un papildus atsavināt 6 metrus (saskaņā ar jaunajiem būvniecības noteikumiem); 2. noteikt atlīdzību par Atsavināmo daļu atbilstoši sertificēta mērnieka mērījumiem un zemes tirgus vērtējumam; 3. uz atlikušās (neatsavinātās) nekustamā īpašuma daļas (vietā, kur Īpašniece plāno nojaukt saimniecības ēku) uzbūvēt jaunu inženierbūvi, kas nodrošinātu apkurei nepieciešamās malkas un citu materiālu uzglabāšu un garāžu automašīnas novietošanai; 4. samazinātajai zemes platībai uzbūvēt jaunu žogu, kā arī pēc celtniecības darbu pabeigšanas sakārtot teritoriju, tajā skaitā atjaunot zālāju u.c.; 5. kompensēt atlikušās zemes daļas vērtības samazinājumu; 6. segt visus izdevumus, kas saistīti ar Atsavināmās daļas atdalīšanu, zemes mērīšanu, samazinātās platības nostiprināšanu Nekustamā īpašuma valsts kadastra informācijas sistēmā un zemesgrāmatas nodalījumā u.c.; 7. vērtējot nekustamo īpašumu, ņemt vērā uz zemes robežas augošo koku rindu – egles, liepas, kļavas; 8. atlikušā nekustamā īpašuma daļas vērtības samazinājuma aprēķinā papildus iekļaut kompensāciju par atlikušajai nekustamā īpašuma daļai projektētajiem apgrūtinājumiem (projektētās ielu sarkanās līnijas) un kompensēt kadastrālās vērtības izmaiņas; 9. uzbūvēt jaunu žogu, izmantojot trokšņus slāpējošus materiālus, un iestādīt gar Atsavināmās daļas robežu jaunu dzīvžogu.   Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu, Satiksmes ministrija ar 2021.gada 5.jūlija lēmumu Nr.03.1-14/2722:   1. apstiprināja taisnīgas atlīdzības apmēru par nekustamā īpašuma (nekustamā īpašuma kadastra Nr. 0100 082 0037) daļas – zemes vienības (zemes vienības kadastra apzīmējums 0100 082 0037) daļas 0.0292 ha platībā (pēc zemes kadastrālās uzmērīšanas platība var tikt precizēta) Platones ielā 5, Rīgā, atsavināšanu, nosakot to EUR 21 655.55 (divdesmit viens tūkstotis seši simti piecdesmit pieci *euro* un piecdesmit pieci centi), kas ietver:  * tirgus vērtību zemes vienības (zemes vienības kadastra apzīmējums 0100 082 0037) daļai 0.0292 ha platībā (pēc kadastrālās uzmērīšanas platība var tikt precizēta) – EUR 7892.76 (septiņi tūkstoši astoņi simti deviņdesmit divi *euro* un septiņdesmit seši centi) jeb EUR 27.03 (divdesmit septiņi *euro* un trīs centi) par kvadrātmetru; * atlīdzību par zaudējumiem EUR 12 474 (divpadsmit tūkstoši *euro* četri simti septiņdesmit četri *euro*), kas ietver zaudējumus par atlikušās nekustamā īpašuma daļās vērtības samazinājumu; * atlīdzību par zaudējumiem EUR 1288.79 (viens tūkstotis divi simti astoņdesmit astoņi *euro* un septiņdesmit deviņi centi), kas ietver atlīdzību par atsavināmajā nekustamajā īpašumā esošajiem 20 kokiem (četrpadsmit eglēm – EUR 1131.84; kļavu, kuras augstums 24 m un caurmērs 52 cm – EUR 27.45; kļavu, kuras augstums 25 m un caurmērs 82 cm – EUR 52.50; kļavu, kuras augstums 16 m un caurmērs 41 cm – EUR 2.40; liepu, kuras augstums 29 m un caurmērs 72 cm – EUR 52.50; liepu, kuras augstums 28 m un caurmērs 42 cm – EUR 20.25; ievu – EUR 1.85), kas, ja nekustamā īpašuma sadales rezultātā pēc atsavināmo nekustamo īpašumu veidojošās zemes vienības kadastrālās uzmērīšanas tiks konstatēts, ka kļava, kuras augstums 18 m un caurmērs 27 cm, divas liepas, kuru augstums 24 m un 28 m un caurmērs 43 cm un 42 cm, faktiski atradīsies atsavināmajā nekustamajā īpašumā, var tikt precizēta, pieskaitot iepriekš minēto koku vērtību;  1. Atbilstoši Likuma 24.panta pirmajai daļai Rail Baltica projekta ietvaros par projekta līdzekļiem:  * veikt ar Rail Baltica projekta īstenošanu skartā nekustamā īpašuma žoga pārbūvi, izbūvējot līdzvērtīgu žogu atbilstoši normatīvo aktu prasībām, kā arī būvdarbu ietvaros sakārtojot būvdarbu laikā skarto teritoriju (teritorijas sakārtošanas darbu ietvaros netiks novērsti zaudējumi, kas tiek atlīdzināti saskaņā ar minētā lēmuma 3.1.apakšpunktu, tostarp tiek noraidīts prasījums par jauna dzīvžoga iestādīšanu); * atjaunot žogu un to veidot kā trokšņus slāpējošu sienu;  1. Rail Baltica projekta ietvaros par projekta līdzekļiem segt izdevumus, kas saistīti ar nekustamā īpašuma sadalīšanu, zemes mērīšanu, samazinātās platības nostiprināšanu Nekustamā īpašuma valsts kadastra informācijas sistēmā un zemesgrāmatas nodalījumā; 2. Noraidīt šādus Īpašnieces pieteiktos zaudējumus:  * atsavināmā nekustamā īpašuma platību noteikt atbilstoši sertificēta mērnieka mērījumam, nevis atsavināšanas paziņojumam pievienotajam plāna izkopējumam, un papildus atsavināt 6 metrus *saskaņā ar jaunajiem būvniecības noteikumiem*.   Noraidīšanas pamatojums: Atsavināmais nekustamais īpašums ir noteikts atbilstoši normatīvajiem aktiem, ievērojot Rail Baltica projekta īstenošanas nepieciešamību un ņemot vērā, ka atlikusī nekustamā īpašuma daļa ir izmantojama atbilstoši vietējās pašvaldības teritorijas plānojumam. Līdz ar to atbilstoši Likuma 6.pantam tiek atsavināta tikai Rail Baltica projekta īstenošanai nepieciešamā nekustamā īpašuma daļa;   * uz atlikušās (neatsavinātās) nekustamā īpašuma daļas plānotās nojaucamās saimniecības ēkas vietā uzbūvēt jaunu inženierbūvi, kas nodrošinātu apkurei nepieciešamās malkas un citu materiālu uzglabāšanu, un garāžu automašīnas novietošanai.   Noraidīšanas pamatojums: ar atsavināmā nekustamā īpašuma atsavināšanu netiek skartas nekustamā īpašuma sastāvā esošās būves, izņemot malkas uzglabāšanas vietas izveidei uzstādīto nojumei līdzīgo izbūvi, kas ir nojaucama un pārvietojama līdz ar attiecīgajā vietā uzglabājamo malku. Pēc atsavināmā nekustamā īpašuma atsavināšanas un atdalīšanas Īpašniecei tiks nodrošināta iespēja iepriekš minētās mantas pārvietošanai;   * atlikušā nekustamā īpašuma daļas vērtības samazinājuma aprēķinā papildus iekļaut kompensāciju par atlikušajai nekustamā īpašuma daļai projektētajiem apgrūtinājumiem (projektētās ielu sarkanās līnijas) un kompensēt kadastrālās vērtības izmaiņas.   Noraidīšanas pamatojums: pēc jaunās ielas izbūves sarkanās līnijas sakritīs ar atlikušā nekustamā īpašuma robežu, tādējādi tas no jaunizbūvētās ielas puses papildus vairs netiks apgrūtināts, līdz ar to nav pamata papildus aprēķināt kompensāciju par atlikušajai nekustamā īpašuma daļai projektējamiem apgrūtinājumiem, kā arī kompensēt kadastrālās vērtības izmaiņas, ko radītu apgrūtinājumi.  Īpašniece nepiekrīt aprēķinātajam atlīdzības apmēram.  Īpašniece papildus ir iesniegusi SIA “KOKU EKSPERTS” 2021.gada 8.aprīlī sagatavoto atzinumu Nr.2021\_7 par koku stāvokli un koku vērtības aprēķinu atsavināmajā nekustamā īpašumā un lūdz piemērot tajā norādīto koku vērtību. Pamatojoties uz biedrības “Latvijas Kokkopju-Arboristu” izstrādāto un 2020.gada 17.aprīlī apstiprināto metodiku “Ārpus meža augošo koku vērtības un bojājumu noteikšanas naudas izteiksmē aprēķināšanas metodika”, koku vērtības noteikšanu pēc Īpašnieces pasūtījuma ir veicis Latvijas kokkopju-arboristu biedrības biedrs, sertificēts arborists-koku eksperts.  Kokkopis (arborists) ir kvalificēts strādnieks, kas veic darba uzdevumu izpildi koku kopšanā gan privātajā, gan publiskajā ārtēlpā un šādas profesijas pārstāvju kvalifikācija nav pielīdzināma tās jomas zināšanām un prasmēm, ko iegūst sertificēti vērtētāji.  Latvijas koksnes kvalitātes ekspertu savienības Sertifikācijas birojs ir vienīgā Standartizācijas likuma kārtībā Latvijas Nacionālā akreditācijas biroja akreditēta personāla sertifikācijas institūcija augošas koksnes krājas un kvalitātes vērtēšanas sfērā.  Satiksmes ministrija ar iepriekš minēto 2021.gada 5.jūlija lēmumu Nr.03.1-14/2722 ir apstiprinājusi Atsavināmajā daļā esošo koku vērtību atbilstoši biedrības “Latvijas koksnes kvalitātes ekspertu savienība” sertificēta augošas koksnes krājas un kvalitātes vērtētāja atzinumā minētajam apmēram.  Saskaņā ar Likuma 27. panta pirmajā un otrajā daļā noteikto Īpašniecei ir tiesības apstrīdēt Satiksmes ministrijas noteikto atlīdzības apmēru.  Ja netiks noslēgts pirkuma līgums par Atsavināmās daļas labprātīgu atsavināšanu, tiks virzīts likumprojekts par Atsavināmās daļas piespiedu atsavināšanu sabiedrības vajadzībām.  Pēc Atsavināmās daļas atsavināšanas Satiksmes ministrija normatīvajos aktos noteiktajā kārtībā nostiprinās īpašuma tiesības zemesgrāmatā uz valsts vārda Satiksmes ministrijas personā.  Saskaņā ar Dzelzceļa likuma pārejas noteikumu 53. punktu Satiksmes ministrija Atsavināmo daļu nodos Rail Baltica projekta īstenotājam pārvaldīšanā tā pienācīgai apsaimniekošanai līdz būvdarbu uzsākšanai.  Ņemot vērā iepriekš minēto, Satiksmes ministrija ir izstrādājusi rīkojuma projektu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 4. | Cita informācija | Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu Rīkojuma projekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas vērtēšanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus – fiziskas un juridiskas personas. Nekustamā īpašuma atsavināmā daļa ir nepieciešama Rail Baltica projekta īstenošanai un uz tā veiktie uzlabojumi un izbūves veicinās attiecīgā reģiona ekonomisko izaugsmi. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums nākotnē varētu ietekmēt tautsaimniecību kā valsts saimniecības nozari, jo, plānojot un īstenojot Rail Baltica projektu, tiek veidota tautsaimniecības vajadzībām, stabilas satiksmes interesēm, kā arī vides aizsardzības prasībām atbilstoša infrastruktūra.  Rīkojuma projekta tiesiskais regulējums administratīvo slogu neietekmē. |
| 3. | Administratīvo izmaksu monetārs novērtējums | Rīkojuma projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. Tiesiskais regulējums atbilstības izmaksas nerada. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Projektam nav ietekmes uz valsts budžetu, jo papildu līdzekļi no valsts budžeta nav nepieciešami. Izdevumi, kas saistīti ar nekustamā īpašuma pirkšanu un īpašuma tiesību nostiprināšanu zemesgrāmatā, tiks segti no finansēšanas līgumā, kas noslēgts 2015. gada 24. novembrī starp RB Rail AS un Eiropas Inovācijas un tīklu izpildaģentūru, par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai paredzētajiem līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, sabiedrība ar ierobežotu atbildību “Eiropas dzelzceļa līnijas”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta īstenošana tiks veikta esošo valsts pārvaldes funkciju ietvaros, tā neietekmēs pārvaldes funkcijas vai institucionālo struktūru. |
| 3. | Cita informācija | Nav. |

Iesniedzējs:

satiksmes ministrs T.Linkaits

Vīza:

valsts sekretāre I.Stepanova